**NJOFTIM PËR SHTYP**

 *6 Maj 2019*

**Përfaqësues të administratës dhe ekspertë takohen për të diskutuar rreth kërkimit mbi folezimin e breshkave të detit në Shqipëri**

Takimi u mbajt në Tiranë më 2 Maj, 2019, në kuadër të projektit kërkimor: “"Eksplorimi i plazheve shqiptare për identifikimin e folezimeve të mundshme të breshkave të detit si dhe hartimi i masave përkatëse ruajtëse për folet e gjetura'' (2018-2019). Projekti është duke u zbatuar në Shqipëri nga Shoqata për Ruajtjen e Breshkave Detare në Mesdhe, MEDASSET në bashkëpunim me ekspertin vendas, Dr. Enerit Saçdanaku dhe financohet nga fondacioni MAVA si pjese e një iniciative më të gjerë rajonale te titulluar “Ruajtja e breshkave të detit në rajonin e Mesdheut”.

Dr. Saçdanaku prezantoi rezultatet e projektit për vitin 2018 tek autoritetet Shqiptare të mjedisit të cilat ishin të përfaqësuara nga: Z. Zamir Dedej (Drejtor i Agjensisë Kombëtare të Zonave të Mbrojtura - AKZM) dhe përfaqësues të tjerë të Agjensive Rajonale të Zonave të Mbrojtra: Vlorë (Nexhip Hysolakoj); Fier (Ardian Koçi); Durrës (Naim Herri); Lezhë (Kristian Beqiri).

Grupi kërkimor po eksploron të gjitha plazhet ranore të Shqipërisë në mënyrë që të vlerësojë cilat prej tyre janë më të përshtatshëm për folezimin e breshkave të detit. Gjatë takimit, Dr.Saçdanaku dhe grupi kërkimor i tij (i përbëre nga biolog të rinj dhe studentë), prezantuan metodat tradicionale por gjithashtu edhe ato bashkëkohore, siç është monitorimi me dron, i cili ndihmon në krijimin e hartave të plazheve dhe analizimin e faktorëve kyç që përcaktojnë përshtatshmërinë e plazheve për folezim, siç janë: lartësia e plazhit mbi nivelin e detit, kompaktësia e rërës, temperatura e rërës dhe e ujit si dhe aktiviteti njerëzor.

Ne total, 132 plazhe u vëzhguan gjatë vitit 2018, nga të cilët 91 plazhe u vlerësuan si të papërshtatshëm për folezim, ndërsa 41 plazhet e tjerë iu nënshtruan grumbullimit të të dhënave mbi parametrat e folezimit në saj të 49 transekteve (lokalitete) të kryera në këto plazhe. Nga përpunimi i mëtejshëm i të dhënave, një lokalitet (plazh) u përjashtua për shkak të substratit jot ë përshtatshëm dhe 48 të tjerët u kategorizuan si më poshtë: 13 më përshtatshmëri të ulët për folezim; 18 me përshtatshmëri të mesme; 17 me përshtatshmëri të lartë.

Ky projekt kërkimor, gjithashtu, ka monitoruar dhe do të monitorojë për gjurmë të aktivitetit folezues të breshkave detare në Shqipëri si dhe do të punojë për të vendosur një rrjet bashkëpunimi dhe komunikimi me publikun në mënyrë që të raportohet çdo rast i dyshuar si aktivitet folezues. Tashmë, ekzistojnë të dhëna të mjaftueshme se popullatat e breshkave detare i përdorin ujërat detare të Shqipërisë për t’u ushqyer dhe dimëruar, por të dhënat mbi riprodhimin (folezimin) e tyre, deri para vitit 2018, ekzistonin vetëm në formën raportimeve (supozimeve) jo zyrtare. Ndërsa, në vitin 2018, u regjistrua zyrtarisht dhe foleja e parë e breshkës detare (*Caretta caretta*) në plazhin e Divjakës.

Dr.Sacdanaku falenderoi në fund të takimit drejtorin e AKZM\_së (Zamir Dedej), si dhe përfaqësuesit e tjerë të pranishëm nga Agjensitë Rajonale të Zonave të Mbrojtura bregdetare për bashkepunimin e tyre, bashkëpunim i cili u kërkua të ishte akoma edhe më i fortë për të realizuar me sukses programin e monitorimit të aktivitetit folezues të breshkave detare për verën e vitit 2019.

**Photos:** [**www.medasset.org/press-releases/meeting-research-sea-turtle-nesting-albania**](http://www.medasset.org/press-releases/meeting-research-sea-turtle-nesting-albania)

**Kontakt:**

Dr. Enerit Saçdanaku, Tel.: +: 00355 68 41 03 150

Liza Boura, Programmes Officer, MEDASSET, Tel.: +30 210 3613572, medasset@medasset.org

**Shënime për redaktorët:**

[1] Tre nga shtatë llojet e breshkave të detit takohen në Mesdhe. Breshka kokëmadhe (*Caretta caretta*) dhe ajo jeshile (*Chelonia mydas*) folezojnë në Mesdhe, ndërsa breshka kurriz-lëkurore (Dermochelys coriacea) konsiderohet si një visitor i rrallë. Të gjitha llojet breshkave të detit janë të përfshira në listen e llojeve të rrezikuara të IUCN. Breshkat e detit janë kafshë poikiloterme (me gjak të ftohtë), marrin frymë me mushkëri, riprodhohen me vezë dhe e shpenzojnë pjesën më të madhe të ciklit të tyre jetësor në det dhe dalin jashtë ujit vetëm gjatë verës (çdo 2 – 3 vjet) për të lëshuar vezët në ato plazhe nga ku ato u linden. U duhen 20-30 vite të maturohen seksualisht dhe mund të jetojnë deri në 100 vjet. Pavarsisht se ato janë historikisht shumë të vjetra (datojnë që nga koha e dinosaurëve) dhe kanë arritur të mbijetojnë deri në ditët tona, mbijetesa e tyre rrezikohet për shkak të urbanizimit dhe zhvillimit të pakontrolluar të zonave bregdetare, ndotjes, përplasjes me anijet, peshkimit dhe ndryshimeve klimatike*.* Për çdo vit në sezonin e verës, breshkat e detit1 dalin jashtë ujit dhe lëshojnë vezët e tyre në plazhet me rërë në rajonin lindor dhe jugor të pellgut të Mesdheut (kryesisht Greqi, Turqi, Qipro, etj.). Në vitet e fundit, një numër i vogël i foleve të breshkave të detit janë raportuar në Itali, Spanjë dhe vende të tjera ku zakonisht nuk është raportuar më parë për fole. Të tilla folezime, të ashtuquajtura “sporadike”, janë me interes të lartë shkencor, sepse ato tregojnë se kemi të bëjmë me një spostim të mundshëm të shpërndarjes së folezimeve të breshkave të detit drejt zonave perëndimore dhe veriore të Mesdheut. Breshkat e detit janë lloje migratore dhe ato mund të përgjigjen ndaj ndryshimeve klimatike duke gjetur dhe përdorur habitate të reja për të folezuar, ushqyer dhe dimëruar.

[2] Me fillesat e saj në 1983, MEDASSET u themelua në vitin 1988 në Britaninë e Madhe dhe më pas në vitin 1993 u zhvendos në Greqi. Është një organizatë jo-qeveritare ndërkombtare regjistruar si jo-fitimprurëse me seli në Greqi. MEDASSET ka luajtur dhe vazhdon të luajë një rol shumë të rëndësishëm në studimin e breshkave të detit dhe habitateve të tyre në të gjithë rajonin e Mesdheut nëpërmjet projekteve kërkimore shkencore, edukimit mjedisor, rritjes së ndërgjegjësimit të publikut, etj. Kjo organizatë është anëtare e Kombeve të Bashkuara për Mjedisin në Programin e Planit të Veprimit për Mesdheun si dhe anëtare e përhershme e Konventës së Bernës, Këshilli i Europës, që nga viti 1988.

MEDASSET ka zbatuar në 2005 projektin me titull: “Vlërisimi i habitateve të rëndësishme të breshkave të detit dhe fokës së Mesdheut në zonën bregdetare të Shqipërisë nëpërmjet një vëzhgimi të shpejtë’’ si dhe gjatë viteve 2008-2010, projektin: “Monitorimi dhe Ruajtja e habitateve të rëndësishme të ushqyerjes së breshkave të detit në zonën e Patokut, Shqipëri’’. Më vonë, në 2011, në kuadër të një bashkëpunimi të ngushtë me Ministrinë e Mjedisit, MEDASSET ka përgatitur dokumentin: ‘’Rekomandime për menaxhimin e gjirit të Drinit’’ si dhe ‘’Planin e Veprimit për Ruajtjen e Breshkave të Detit dhe të habitateve të tyre në Shqipëri’’, i cili u aprovua nga Ministria e Mjedisit ne vitin 2012.

[3] Projekti “Eksplorimi i plazheve shqiptare për identifikimin e folezimeve të mundshme të breshkave të detit si dhe hartimi i masave përkatëse ruajtëse për folet e gjetura'' (2018-2019) po zbatohet nga MEDASSET në bashkëpunim me Dr. Enerit Sacdanaku. Projekti financohet nga fondacioni MAVA në kuadër të një projekti tjetër rajonal: “Ruajtja e breshkave të detit in rajonin e Mesdheut’’, i cili po zbatohet nga ARCHELON, DEKAMER, MEDASSET, MedPAN, NMPZ, RAC/SPA (leader), WWF Greece, WWF Turkey.